Aarhuus Stifts-Tidende, 1843-05-02
Ribe. Den bekjendte Ballonist Elsner kunde forleden let have havt samme Uheld her, som paa de fleste andre Steder, hvor han har været, nemlig at blive ilde medhandlet af Byens respective Ungdom, naar Politiet ikke havde taget sig af ham. Aarsagen hertil var den, at han ikke lod en Transparent Ballon gaae op, skjøndt han havde lovet det og Veiret var gunstigt. (Ribe Av.) Ringkjøbing. Ritmester Th. J. Jermiin til Stamhuset Ausumgaard, er erklæret umyndig, og Værgemaalet for ham og Administrationen af Stamhuset indtil videre af Ringkjøbing Amtmandskab overdraget til By- og Herredsfoged, Overauditeur Petersen i Holstebro. (Rk. Av.) Viborg. J Torsdags Aftes gav dHrr. d'Abis- og Dupuis den sidste Forestilling her, og ere igaar afreiste til Skanderborg. En Arbeidsmand her af Byen prøvede denne Aften Styrke med Hr. Dupuis, der havde udlovet 500 Francs til Den som kunde overvinde ham; men skjøndt man tydelig kunde see, at Arbeidsmanden var i Besiddelse af gode Kræfter og ikke sparede paa disse, saa var det dog i et Nuda Hr. D. tog rigtig fat, at han overvandt sin Modstander og kastede ham til Gulvet. Der opstod nu iblandt Publikum en Dissonants, som her ellers er sjelden at høre, nemlig en Lyd af flere Piber, hvilke dog bleve overdøvede af vedholdende Bravo og bifaldsklap, der fornyedes hver Gang Herkules udførte et Kunststykke, hvorved den større Deel af Publikum tydelig tilkjendegav sin Misbilligelse over den af nogle faa Personer udførte Pibemusik, der endog var ledsaget med Kartoflers Henkasten paa Theatret. (V. A.) Aalborg. Generaltoldkammerdirect. (Bluhme), som i Søndags ankom hertil med Dampskibet Jris, er Dagen efter afreist til Randers for at besigtige den derværende brøstfældige Toldbodbygning, og afgaaer efter Tilbagekomsten til Thisted for at besee Hanstedholms Fyrtaarnsbygning, som siges at skulle nedrives. (Aalb. Av.) Frysenborg Løverdagen den 15de April d. A. drog en ualmindelig talrig Liigstare til Haldum Kirke, paa Grevskabet Frysenborg. Det var den udmærkede Bonde, Dannebrogsmand og Gaardbruger, Søren Rasmussen Michelsen, der blev stædet til Jorde. J Aaret 1821 blev den Afdøde Fæster af en forfalden og maadelig Gaard i Byen Haar. Skjøndt yderst fattig, vidste han ved Tænksomhed og Driftighed at arbeide sig frem paa en Tid, der var høist trykkende for Agerbruget. Af det kgl. Landhuusholdningsselskab blev han understøttet til Jndførelse af et planmæssigt Avlsbrug, og han blev en af de Vexelbrugere, der ved sit Exempel har havt særdeles gavnlig Jndflydelse paa Omegnen, saameget mere, som det for dennes Beboere var vitterligt, at de gode Kaar, hvori han nu befandt sig, skyldtes hans intelligente Virksomhed som Landmand. Endog i fjernere Egne var hans Navn kjendt og agtet, og det var ikke sjeldent at fremmede Landmænd droge hen for at see hans mønsterværdige Avlsbrug. Jkke faa unge Mennesker ere hos ham dannede til duelige Landmænd og Avlsbestyrere. Men ogsaa som Menneske og Statsborger var han høit agtet. J en lang Række af Aar var han Skolepatron og nu tillige et virksomt Medlem af Sogneforstanderskabet. Efterat han i flere Aar har været noget brystsvag, døde han den 8de April efter 3 Ugers Sygeleie, kun 52 Aar gammel. Han efterlader sig Enke med 8 uforsørgede Børn. Hans Bortgang vakte almindelig Sorg i Omegnen, og hos Alle, der kjendte ham.